9. ΑΝΑΓΚ. ΝΟΜΟΣ υπ’ αριθ. 2572 της 30 Σεπτ./3 Οκτ. 1940 Περί συμπληρώσεως του άρθρ. 4 του Α.Ν. 375/1936 περί τιμωρίας των εγκλημάτων κατασκοπείας κλπ. και περί υποχρεώσεως εμποροπλοιάρχων και πλοιοκτητών. Άρθρ.1.-(Αντικαθίσταται η παράγρ. 1 του άρθρ. 4 του Α.Ν. 375/1936, ανωτ. αρ. 6). Άρθρ.2.-1.Πλοίαρχοι του Εμπορικού Ναυτικού ή νόμιμοι αυτών αντικαταστάται, ως επίσης και οι οικείοι πλοιοκτήται, μη εκτελούντες εκ δόλου ή αμελείας εγγράφους διαταγάς ή οδηγίας των αρμοδίων πολεμικών υπουργείων ή των οικείων γενικών επιτελείων των κατά τόπους στρατιωτικών, ναυτικών, αεροπορικών, ή λιμενικών Αρχών ή μη συμμορφούμενοι γενικώς προς μεταβιβαζομένας δι’ οιουδήποτε τρόπου εγγράφους εντολάς ή προς αγγελίας τοις ναυτιλλομένοις τιμωρούνται με φυλάκισιν τριών μηνών μέχρι δύο ετών και με χρηματικήν ποινήν 50.000 μέχρι 500.000 δραχμών. Με τας αυτάς ως ανωτέρω ποινάς τιμωρούνται οι οικείοι πλοιοκτήται, οίτινες εν γνώσει μεταβιβάζουσιν εις τον πλοίαρχον διαταγήν ή οδηγίαν αντίθετον προς τας δοθείσας υπό των αρμοδίων πολεμικών υπουργείων ή γενικών επιτελείων ή των κατά τόπους στρατιωτικών εν γένει ή λιμενικών Αρχών. 2.Το άρθρ. 2 του παρόντος τίθεται εκάστοτε εν ισχύϊ προτάσει του Γενικού Επιτελείου Ναυτικού δια κοινής αποφάσεως του υπουργού των Ναυτικών και του υφυπουργού της Εμπορικής Ναυτιλίας, δημοσιευομένης εις την Εφημερίδα της Κυβερνήσεως, εν περιπτώσει κινδύνου των εθνικών συμφερόντων ή συντρεχουσών ετέρων εκτάκτων περιστάσεων, ισχύει δε άνευ ετέρας διατυπώσεως άμα τη κυρήξει γενικής επιστρατεύσεως ή εκρήξεως πολέμου και καθ’ όλην την διάρκειαν της επιστρατεύσεως ή του πολέμου μέχρι της συνάψεως οριστικής συνθήκης περί ειρήνης. Σελ. 86(β) Τεύχος Ε102-Σελ. 64 